text: एक सूत्र ने बताया ,‘‘ समिति इन दो राज्यों में सीमा पर स्थिति का जायजा लेने और जमीनी हकीकत को देखने के लिए सिक्किम और अरूणाचल प्रदेश के सीमावर्ती क्षेत्रों का दौरा करेगी। ’’ एक अन्य सूत्र ने बताया कि इन दो राज्यों में भारत – चीन सीमा पर स्थिति का प्रत्यक्ष अनुभव लेने का विचार है। सूत्रों ने बताया कि समिति स्थिति का मुआयना करने के लिए हेलीकॉप्टर का भी इस्तेमाल कर सकती है। समिति वहां तैनात शीर्ष सुरक्षा और रक्षा अधिकारियों से भी रूबरू हो सकती है।